**แบบทดสอบก่อนเรียน**

**ชื่อหน่วยการเรียนรู้ : การพัฒนาตนเองสู่ความเป็นครูมืออาชีพ**

**----------------------------------------------------------------------------------------------------------------------------**

**คำชี้แจง :** ให้ผู้สอนสร้างคำถามด้วย Google Form แล้วมอบหมายงาน ใน Google Classroom

**----------------------------------------------------------------------------------------------------------------------------**

**ข้อสอบเป็นแบบปรนัย 4 ตัวเลือก จำนวน 10 ข้อ**

**คำชี้แจง : จงเลือกคำตอบที่ถูกต้องมากที่สุด**

**----------------------------------------------------------------------------------------------------------------------------**

**1. ข้อใดให้ความหมายของคำว่า จรรยาบรรณของวิชาชีพทางการศึกษา ได้ถูกต้อง**

ก. มาตรฐานการปฏิบัติตนที่กําหนดขึ้นเป็นแบบแผนในการประพฤติตน ซึ่งผู้ประกอบวิชาชีพทางการศึกษาต้องปฏิบัติตาม เพื่อรักษาและส่งเสริมเกียรติคุณชื่อเสียง และฐานะของผู้ประกอบวิชาชีพทางการศึกษาให้เป็นที่เชื่อถือศรัทธาแก่ผู้รับบริการและสังคม อันจะนํามาซึ่งเกียรติและศักดิ์ศรีแห่งวิชาชีพ

 ข. ประมวลความประพฤติที่ผู้ประกอบอาชีพการงานแต่ละอย่างกำหนดขึ้น เพื่อรักษาและส่งเสริมเกียรติคุณชื่อเสียงและฐานะของสมาชิก อาจเขียนเป็นลายลักษณ์อักษรหรือไม่ก็ได้

 ค. มาตรฐานของความประพฤติและการใช้ดุลยพินิจทางทางศีลธรรมที่ว่าการกระทำของบุคคล องค์กรถูกหรือผิด สมควรหรือไม่สมควร

 ง. ถูกทุกข้อ

**2. การพัฒนาตนเองด้านวิชาชีพ จัดอยู่ในจรรยาบรรณของวิชาชีพทางการศึกษา ตามข้อใด**

ก. จรรยาบรรณต่อตนเอง

 ข. จรรยาบรรณต่อวิชาชีพ

 ค. จรรยาบรรณต่อผู้รับบริการ

ง. จรรยาบรรณต่อผู้ร่วมประกอบวิชาชีพ

**3.** **ข้อใดกล่าวถึงการพัฒนาตนเองในด้านวิชาชีพได้ถูกต้อง**

ก. ครูอริยา ยอมรับเข้าใจตนเองว่ามีบุคลิกกระฉับกระเฉง

ข. ครูน้ำอ้อย รู้ข้อด้อยของตนจึงบอกกล่าวให้นักเรียนยอมรับ

ค. ครูสุกใส ศึกษาค้นคว้า ริเริ่มสร้างสรรค์ความรู้ใหม่ที่เกี่ยวกับวิชาชีพอยู่เสมอ

ง. ครูจงใจ รับฟังปัญหาของศิษย์และให้ความช่วยเหลือศิษย์

**4. เพราะเหตุใดครูจึงจำเป็นต้องมีการพัฒนาตนเองด้านวิชาชีพอยู่เสมอ**

ก. เพราะจะดึงดูดความสนใจของนักเรียนได้มากขึ้น

ข. เพราะวิชาชีพครูมีความสำคัญต่อคุณภาพของทรัพยากรมนุษย์ ระบบการศึกษา ตลอดจนการพัฒนาประเทศให้เจริญก้าวหน้า

 ค. เพราะจะต้องทำตามระเบียบข้อบังคับของครูที่ได้วางไว้

 ง. เพราะนักเรียนจะได้เห็นคุณค่าของครูมากขึ้น

**5. พฤติกรรมในข้อใดที่แสดงว่าไม่มีความสามารถทางวิชาชีพครู?**

ก. ใช้อุปกรณ์การสอนชนิดเดียวกันทุกเนื้อหาวิชา

ข. เขียนจุดมุ่งหมายเชิงพฤติกรรมได้ถูกต้อง

ค. จัดบรรยากาศในชั้นเรียนได้เหมาะสมทุกเนื้อหาทุกวิชา

ง. จัดกิจกรรมการเรียนการสอนได้เหมาะสมกับเนื้อหาวิชา

**6. ข้อใดแสดงว่าครูมีเจตคติที่ดีต่อวิชาชีพ?**

ก. ครูสมชายใช้เวลาว่างเตรียมแผนการจัดการเรียนรู้

ข. ครูสะอาด ใช้เวลาตอนเย็นสอนคอมพิวเตอร์แก่ศิษย์ โดยรับค่าตอบแทนเพียงเดือนละ 100 บาทเท่านั้น

ค. ครูสมยศศึกษาต่อระดับปริญญาเอก เพื่อที่จะได้เปลี่ยนสถานที่ไปสอนในมหาวิทยาลัย

ง. ถูกทุกข้อ

**๗. จากสถานการณ์จุดเด่นของครูคนใดที่จะทำให้นักเรียนได้รับการพัฒนาศักยภาพได้มากที่สุด?**

 ครูปราณี : เป็นครูที่ชอบเข้าร่วมประชุมสัมมนาเพื่อแสวงหาความรู้และเทคนิคใหม่ๆ ที่ทันสมัยแล้ว

 นำมาใช้สอนนักเรียน

 ครูนิดา : เป็นครูที่มีชื่อเสียง มีความสามารถในการพัฒนาตนเองจนได้รับตำแหน่งครูชำนาญพิเศษ

 ครูสมชาย : เป็นครูที่ใจดี ให้ความช่วยเหลือนักเรียนที่ขาดแคลนทุนทรัพย์เป็นประจำ

 ครูมานะ : เป็นครูที่นักเรียนและชุมชนให้ความนับถือยกย่องว่าเป็นผู้ที่มีความซื่อสัตย์สุจริต

ก. ครูปราณี

ข. ครูนิดา

ค. ครูสมชาย

ง. ครูมานะ

**8. นักเรียนจะได้รับประโยชน์จากการพัฒนาตนเองด้านวิชาชีพครูอย่างไร**

ก. นักเรียนได้ทำกิจกรรมการเรียนที่หลากหลาย

ข. ได้ฝึกทักษะการเรียนรู้แบบใหม่ ๆ อยู่เสมอ

ค. เรียนรู้ได้ทันต่อเหตุการณ์ทางเศรษฐกิจและสังคม

ง. ถูกทุกข้อ

**9. ครูมืออาชีพควรมีความหมายเป็นอย่างไร**

 ก. ครูที่ประสบความสำเร็จในวิชาชีพครู สามารถปฏิบัติหน้าที่ครูได้อย่างดีจนประสบความสำเร็จ ในหน้าที่การงานและมีความเจริญงอกงามก้าวหน้าในอาชีพครูอย่างต่อเนื่อง จนสามารถเป็นแบบอย่างที่ดี แก่ผู้อื่นได้

 ข. ครูที่สอบบรรจุได้และมีความภาคภูมิใจในวิชาชีพครู

 ค. ครูที่สอนดี มีคุณธรรม มีวินัย ใฝก้าวหน้าและพัฒนาตนเองอย่างต่อเนื่อง

 ง. ถูกทั้ง ก และ ค

**10. ความเป็นครูมืออาชีพควรมีลักษณะอย่างไร**

 ก. มีความรู้และคุณธรรมจรรยาบรรณของวิชาชีพครู

 ข. สามารถสร้างแรงบันดาลใจให้แก่ผู้เรียนได้

 ค. มีทักษะการใช้เทคโนโลยีสารสนเทศและทักษะสื่อสาร

 ง. ถูกทุกข้อ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*